**«Мемлекеттік сатып алуға қатысушылар үшін қосылған құн салығын таңбалаумен цифрлық теңгені енгізу жөніндегі пилоттық жобаны іске асыру қағидалары мен мерзімдерін бекіту туралы» Қазақстан Республикасының Қаржы министрі бұйрығының жобасына**(бұдан әрі-Жоба)

**анықтама**

Бұйрықтың жобасы Қазақстан Республикасы Салық кодексінің  
68-бабының 1-1-тармағына сәйкес әзірленді.

Жобаның мақсаты мемлекеттік сатып алуға қатысатын тұлғалар үшін салық міндеттемелерін орындаудың тиімділігін оңайлату және арттыру болып табылады.

Бұйрықты қабылдаудан күтілетін нәтижесі мемлекеттік сатып алуға қатысушылар үшін қосылған құн салығы таңбаланған цифрлық теңгені енгізу болып табылады, бұл тапсырыс берушілер мен өнім берушілер арасындағы есеп айырысулардың ашықтығы мен қадағалануын қамтамасыз етуге, бюджетке түсетін түсімдердің толықтығы мен уақтылығын арттыруға, салық тәуекелдерін төмендетуге және жалған схемаларды қолдану мүмкіндіктерін шектеуге әкеп соғады.